આ અંગે હું કશું નક્કર તો કહી શકતો નથી, કેમ કે ગૂગલ આપણાં જીવનમાં આવ્યાને ઘણો સમય થયો નથી, તેથી આ મુદ્દે અત્યાર સુધી કોઈ ન્યૂરોલોજિકલ રિસ્પોન્સ વિકસિત થયો નથી. ન્યૂરોફિઝિયોલોજિકલ સ્તર પર એટેન્શન સ્પાન એવો જ છે, જેવો હંમેશાં રહ્યો છે. એવું પણ નથી કે લોકો હવે કોઈ ચીજ પર એવું ધ્યાન કેન્દ્રિત કરી શકતાં નથી, જેવું પહેલાં કરતાં હતાં. માનવીનું મગજ ઉત્તેજના અને સુખદ ગતિવિધિઓના મામલે નવી ચીજો અને જાણકારીઓને હંમેશાં પ્રાથમિકતા આપે છે. એ સંજોગોમાં ગૂગલ તો તમારો પરિચય અસંખ્ય નવી ચીજો સાથે કરાવે છે, તો સ્વાભાવિક છે કે લોકો સામે પડેલી ચીજને જોવાને બદલે તેનાથી વધુ બહેતર ચીજ જોવાનો પ્રયાસ કરશે.